CELEX: 32019R0651
Language: fi
Date: 2019-04-24 00:00:00
Title: Komission asetus (EU) 2019/651, annettu 24 päivänä huhtikuuta 2019, lasten kehitykseen ja terveyteen viittaavan elintarvikkeita koskevan terveysväitteen hyväksynnän epäämisestä (ETA:n kannalta merkityksellinen teksti.)

25.4.2019   
               
               
                  FI
               
               
                  Euroopan unionin virallinen lehti
               
               
                  L 110/23
               
            
         KOMISSION ASETUS (EU) 2019/651,
         annettu 24 päivänä huhtikuuta 2019,
         lasten kehitykseen ja terveyteen viittaavan elintarvikkeita koskevan terveysväitteen hyväksynnän epäämisestä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon elintarvikkeita koskevista ravitsemus- ja terveysväitteistä 20 päivänä joulukuuta 2006 annetun Euroopan parlamentin ja neuvoston asetuksen (EY) N:o 1924/2006 (1) ja erityisesti sen 17 artiklan 3 kohdan,
         sekä katsoo seuraavaa:
         
                     (1)
                  
                  
                     Asetuksen (EY) N:o 1924/2006 mukaan elintarvikkeita koskevat terveysväitteet ovat kiellettyjä, jollei komissio ole hyväksynyt niitä kyseisen asetuksen mukaisesti ja jolleivät ne sisälly sallittujen väitteiden luetteloon.
                  
               
                     (2)
                  
                  
                     Asetuksessa (EY) N:o 1924/2006 säädetään myös, että elintarvikealan toimijat voivat toimittaa terveysväitteiden hyväksyntää koskevia hakemuksia jäsenvaltion kansalliselle toimivaltaiselle viranomaiselle. Kansallisen toimivaltaisen viranomaisen on toimitettava edellytysten mukaiset hakemukset eteenpäin Euroopan elintarviketurvallisuusviranomaiselle EFSAlle, jäljempänä ’elintarviketurvallisuusviranomainen’.
                  
               
                     (3)
                  
                  
                     Hakemuksen vastaanotettuaan elintarviketurvallisuusviranomaisen on ilmoitettava asiasta viipymättä muille jäsenvaltioille ja komissiolle ja annettava lausunto kyseisestä terveysväitteestä.
                  
               
                     (4)
                  
                  
                     Komissio tekee päätöksen terveysväitteiden hyväksymisestä ottaen huomioon elintarviketurvallisuusviranomaisen antaman lausunnon.
                  
               
                     (5)
                  
                  
                     Yritykseltä H.J. Heinz Supply Chain Europe B.V. asetuksen (EY) N:o 1924/2006 14 artiklan 1 kohdan b alakohdan nojalla saadun hakemuksen johdosta elintarviketurvallisuusviranomaisen oli annettava lausunto terveysväitteestä, joka koski valmistetta Nutrimune® ja immuunipuolustusta taudinaiheuttajia vastaan ruoansulatuskanavassa ja ylähengitysteissä (kysymys nro EFSA-Q-2016-00008 (2)). Hakijan esittämä väite oli seuraava: ”Nutrimune® tukee immuunipuolustusta pienten lasten ruoansulatuskanavassa ja ylähengitysteissä”.
                  
               
                     (6)
                  
                  
                     Komissio ja jäsenvaltiot saivat 30 päivänä tammikuuta 2017 elintarviketurvallisuusviranomaiselta tieteellisen lausunnon, jossa todettiin, että esitettyjen tietojen perusteella tieteellinen näyttö ei riitä osoittamaan syy-seuraussuhdetta valmisteen Nutrimune® (pastöroitua lehmän rasvatonta maitoa, joka on hapatettu Lactobacillus paracasei CBA L74 -bakteerilla) nauttimisen ja ruoansulatuskanavassa ja ylähengitysteissä esiintyviä taudinaiheuttajia vastaan suuntautuvan immuunipuolustuksen välillä. Koska väite ei näin ollen ole asetuksen (EY) N:o 1924/2006 vaatimusten mukainen, sitä ei pitäisi hyväksyä.
                  
               
                     (7)
                  
                  
                     Komission saamat, asetuksen (EY) N:o 1924/2006 16 artiklan 6 kohdan mukaiset hakijan kannanotot on otettu huomioon tässä asetuksessa säädettyjä toimenpiteitä määritettäessä.
                  
               
                     (8)
                  
                  
                     Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Tämän asetuksen liitteessä mainittua terveysväitettä ei saa sisällyttää asetuksen (EY) N:o 1924/2006 14 artiklan 1 kohdassa tarkoitettuun unionin sallittujen väitteiden luetteloon.
         
         
            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 24 päivänä huhtikuuta 2019.
            
               
                  Komission puolesta
               
               
                  Puheenjohtaja
               
               Jean-Claude JUNCKER
            
         
         
            (1)  EUVL L 404, 30.12.2006, s. 9.
         
            (2)  EFSA Journal 2017;15(1):4679.
      
      
         
            LIITE
            
               Hylätty terveysväite
            
            
                        Hakemus – asetuksen (EY) N:o 1924/2006 asiaankuuluvat säännökset
                     
                     
                        Ravintoaine, muu aine, elintarvike tai elintarvikeryhmä
                     
                     
                        Väite
                     
                     
                        EFSAn lausunnon numero
                     
                  
                        Asetuksen 14 artiklan 1 kohdan b alakohdan mukainen terveysväite, jossa viitataan lasten kehitykseen ja terveyteen
                     
                     
                        Nutrimune® (pastöroitua lehmän rasvatonta maitoa, joka on hapatettu Lactobacillus paracasei CBA L74 -bakteerilla)
                     
                     
                        Nutrimune® tukee immuunipuolustusta pienten lasten ruoansulatuskanavassa ja ylähengitysteissä
                     
                     
                        Q-2016-00008